กฎกระทรวง(พ.ศ. ๒๕๒๓)ออกตามความในพระราชบัญญัติคนเข้าเมืองพ.ศ. ๒๕๒๒[๑] อาศัยอำนาจตามความในมาตรา ๕ มาตรา ๒๒ มาตรา ๓๓ มาตรา ๓๕มาตรา ๓๖ มาตรา ๓๙ มาตรา ๔๕ มาตรา ๔๗ มาตรา ๕๐ มาตรา ๕๑ มาตรา ๕๒ และมาตรา ๕๗แห่งพระราชบัญญัติคนเข้าเมือง พ.ศ. ๒๕๒๒ รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑ให้กำหนดค่าธรรมเนียม ดังต่อไปนี้(๑) อุทธรณ์ตามมาตรา ๒๒ คนละ ๕๐๐ บาท(๒) คำขออนุญาตเพื่ออยู่ในราชอาณาจักรเป็นการชั่วคราวต่อไปตามมาตรา๓๕ คนหนึ่ง ครั้งละ ๓๐๐ บาท(๓) อุทธรณ์ตามมาตรา ๓๖ คนละ ๕๐๐ บาท(๔) คำขออนุญาตเพื่อกลับเข้ามาในราชอาณาจักรอีก สำหรับการกลับครั้งหนึ่งตามมาตรา๓๙ คนหนึ่ง ครั้งละ ๓๐๐ บาท(๕) คำขออนุญาตเพื่อมีถิ่นที่อยู่ในราชอาณาจักรตามมาตรา ๔๕ คนละ ๑,๐๐๐ บาท(๖) ใบสำคัญถิ่นที่อยู่ตามมาตรา๔๗ ฉบับละ ๕๐,๐๐๐ บาทในกรณีที่ผู้ขอใบสำคัญถิ่นที่อยู่เป็นคู่สมรสหรือบุตรที่ยังไม่บรรลุนิติภาวะของคนต่างด้าวที่มีถิ่นที่อยู่ในราชอาณาจักรหรือของบุคคลซึ่งมีสัญชาติไทย ฉบับละ ๑๕,๐๐๐ บาทใบสำคัญถิ่นที่อยู่ตามมาตรา ๕๑ ฉบับละ ๑๕,๐๐๐ บาท(๗) หลักฐานการแจ้งออกไปนอกราชอาณาจักรเพื่อกลับเข้ามาอีกตามมาตรา ๕๐(๑) คนละ ๓๐๐ บาท(๘) ใบสำคัญถิ่นที่อยู่ตามมาตรา๕๐ (๒) ฉบับละ ๒,๐๐๐ บาท(๙) เอกสารที่ออกให้ตามมาตรา ๕๒ ฉบับละ ๔๐๐ บาท(๑๐) คำขอเพื่อขอพิสูจน์สัญชาติต่อพนักงานเจ้าหน้าที่ตามมาตรา ๕๗ คนละ ๑๐ บาทข้อ ๒ ให้กำหนดค่าทำการและค่าใช้จ่ายอื่นๆ ตามมาตรา ๓๓ ดังต่อไปนี้(๑) การตรวจเรือเดินทะเลที่มีขนาดตั้งแต่ห้าร้อยตันรียีสเตอร์ขึ้นไป นอกเวลาราชการถ้าไม่มีคนโดยสารพาหนะหนึ่งให้เสีย ครั้งละ ๒๐๐ บาทถ้ามีคนโดยสารให้คิดเพิ่มขึ้นตามรายตัวคนโดยสาร คนละ ๑๐ บาท(๒) การตรวจเรือเดินทะเลหรือเรือใบที่มีขนาดตั้งแต่หนึ่งร้อยตันรียีสเตอร์ขึ้นไปแต่ไม่ถึงห้าร้อยตันรียีสเตอร์นอกเวลาราชการถ้าไม่มีคนโดยสาร พาหนะหนึ่งให้เสีย ครั้งละ ๑๐๐ บาทถ้ามีคนโดยสารให้คิดเพิ่มขึ้นตามรายตัวคนโดยสาร คนละ ๑๐ บาท(๓) การตรวจเรือยนต์ เรือกลไฟ รวมทั้งเรือพ่วงที่ถูกลากจูงโดยเรือยนต์หรือเรือกลไฟ นอกจาก (๑) หรือ (๒) นอกเวลาราชการถ้าไม่มีคนโดยสาร พาหนะหนึ่งให้เสีย ครั้งละ ๒๐ บาทถ้ามีคนโดยสารให้คิดเพิ่มขึ้นตามรายตัวคนโดยสาร คนละ ๓ บาท(๔) การตรวจพาหนะทางอากาศนอกเวลาราชการถ้าไม่มีคนโดยสารพาหนะหนึ่งให้เสีย ครั้งละ ๒๐๐ บาทถ้ามีคนโดยสารให้คิดเพิ่มขึ้น ตามรายตัวคนโดยสาร คนละ ๑๐ บาท(๕) การตรวจรถยนต์ รถไฟที่เดินทางผ่านเข้ามาในหรือออกไปนอกราชอาณาจักร นอกเวลาราชการถ้าไม่มีคนโดยสารพาหนะหนึ่งให้เสีย ครั้งละ ๒๕ บาทถ้ามีคนโดยสารให้คิดเพิ่มขึ้น ตามรายตัวคนโดยสาร คนละ ๕ บาท(๖) การตรวจพาหนะทางบกอื่น นอกเวลาราชการถ้าไม่มีคนโดยสาร พาหนะหนึ่งให้เสีย ครั้งละ ๑๐ บาทถ้ามีคนโดยสารให้คิดเพิ่มขึ้น ตามรายตัวคนโดยสาร คนละ ๓ บาท(๗) การตรวจพาหนะ ณ ที่อื่น นอกจากที่อธิบดีประกาศกำหนดตามมาตรา ๒๖ วรรคหนึ่งพาหนะหนึ่ง ให้เสีย วันละ ๒๐๐ บาท(๘) การรอคอยเพื่อตรวจพาหนะใน (๑) (๒) (๓) (๔) (๕) และ (๖)อันมิใช่ความผิดของพนักงานเจ้าหน้าที่ วันละ ๒๐๐ บาท(๙) การไปนอกสถานที่ทำการเพื่อควบคุมพาหนะพาหนะหนึ่ง ให้เสีย วันละ ๒๐๐ บาทให้ไว้ ณ วันที่ ๒๓ มกราคม พ.ศ. ๒๕๒๓พลเอก เล็ก แนวมาลีรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากมาตรา ๒๒ มาตรา ๓๕ มาตรา ๓๖ มาตรา ๓๙ มาตรา ๔๕ มาตรา ๔๗ มาตรา ๕๐ มาตรา ๕๑มาตรา ๕๒ และมาตรา ๕๗ แห่งพระราชบัญญัติคนเข้าเมืองพ.ศ. ๒๕๒๒ บัญญัติให้ผู้อุทธรณ์ ผู้ขออนุญาต ผู้ขอรับใบสำคัญถิ่นที่อยู่ ผู้ขอหลักฐานการแจ้งออกไปนอกราชอาณาจักรเพื่อกลับเข้ามาอีกผู้ขอใบแทนหรือเปลี่ยนใบสำคัญถิ่นที่อยู่และผู้ขอพิสูจน์สัญชาติ ต้องเสียค่าธรรมเนียมตามอัตราที่กำหนดในกฎกระทรวง และมาตรา๓๓ บัญญัติให้เจ้าของพาหนะหรือผู้ควบคุมพาหนะเสียเงินค่าทำการและค่าใช้จ่ายอื่น ๆ ตามที่กำหนดในกฎกระทรวงจึงจำเป็นต้องออกกฎกระทรวงนี้ปิติวรรณ/ปรับปรุง๑๘ สิงหาคม๒๕๖๓ฃภิรมย์พร/ตรวจ๑๖ กันยายน๒๕๖๓[๑] ราชกิจจานุเบกษาเล่ม ๙๗/ตอนที่ ๒๐/หน้า ๓๑/๑๒ กุมภาพันธ์ ๒๕๒๓